jkorsvik/nowiki_second_scrape_merged huggingface dataset:
Great Basin nasjonalpark

Great Basin nasjonalpark er en nasjonalpark i de østre og sentrale deler av delstaten Nevada, USA. Parken ble etablert 27. oktober 1986, og er på 312.34 km². De viktigste naturattraksjonene i parken er Lehman Caves.
Parken har fått sitt navn fra Great Basin som er en tørr fjellregion mellom Sierra Nevada og Wasatch Mountains. Parken ligger ca. 470 km nord for Las Vegas og beskytter cirka 31 000 hektar land. 
Parken ligger i et tørt område og får derfor svært lite nedbør i løpet av året. Mesteparten av nedbøren faller som snø om vinteren eller som tordenvær i løpet av sommermånedene. All nedbør i denne regionen fordamper, synker under jorden eller munner ut i innsjøer. Ikke noe av vannet når havet. 
Parken er kjent for sine lunder av gamle furutrær, en av de eldste kjente organismer, og for Lehman-hulene ved foten av Wheeler Peak. Hulene ble opprinnelig utpekt som Lehman Caves nasjonalmonument den 24. januar 1922, og ble senere innlemmet i nasjonalparken. Det finnes en rekke campingplasser i parken, samt gode en reke andre gode campingmuligheter. I tilknytning til Great Basin nasjonalpark ligger Highland Ridge Wilderness. Disse to verneområdene gir en sammenhengende fauna og sammenhengende beskyttelse til 590,0 km² Nevadas landområder.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Great Basin National Park – kategori av bilder, video eller lyd på Commons 
(en) Great Basin National Park – galleri av bilder, video eller lyd på Commons
Haleakala nasjonalpark

Haleakala nasjonalpark er en nasjonalpark og et biosfærereservat på øya Maui i delstaten Hawaii, USA. Parken ble etablert 1. juli 1961, og er på 122 km². Den viktigste naturattraksjonene i nasjonalparken er den sovende vulkanen Haleakalā som hadde sitt siste utbrudd rundt 1490. 
Nasjonalparken består av to områder: vulkanen og kystområdet ved Kipahulu. Haleakalāvulkanens krater er 11 km i diameter og 700 meter dypt.  
Kystsonen Kipahulu, med sårbar regnskog og de idylliske badedammene i ʻOheʻo Gulch, er delvis sperret for ferdsel.
Fordi parken er et vulkansk område, er alle plantene og dyrene som nå er til stede på øya blitt fraktet dit av fugler eller mennesker, eller naturlig gjennom luften eller sjøen. De fleste artene er lokalt tilpassede underarter som er endemiske for området, og det finnes flere truede arter i Haleakala nasjonalpark enn i noen annen nasjonalpark i USA.
Vulkanen og området rundt den ble først fredet som en del av Hawaii National Park i 1916, sammen med vulkanene i Mauna Loa og Kilauea i den nåværende Hawaii Volcanoes nasjonalpark. Denne første nasjonalparken ble delt i de to nåværende i 1961.
Parken har gjennomsnittlig 1 450 000 besøkende hvert år. 


== Se også ==
Haleakalafink


== Eksterne lenker ==
(en) Offisielt nettsted 
(en) Haleakalā National Park – kategori av bilder, video eller lyd på Commons 
(en) Haleakalā National Park – galleri av bilder, video eller lyd på Commons
Adventkirken skole

Adventkirken skole kan vise til flere skoler i Norge:

Adventkirken skole (Bergen)
Adventkirken skole (Sauherad)
Adventkirken grunnskole i Sandefjord
Asak skole

Asak skole kan vise til flere skoler i Norge:

Asak skole (Halden)
Asak skole (Lillestrøm)
Dinesen (slekt)

Dinesen-familien er en kjent dansk slekt av offiserer, godseiere og forfattere, som stammer fra Hagested Sogn ved Holbæk.


== Kjente familiemedlemmer ==
Adolph Wilhelm Dinesen (1807–1876), offiser, kammerherre og fra 1839 eier av herregården Katholm, sønn av Jens Kraft Dinesen (1768–1827), gift med Dagmar von Haffner (1824-1874).
Wilhelm Dinesen (1845–1895), forfatter, offiser, politiker og godseier, sønn av A.W. Dinesen, kjøpte Rungstedlund i 1879, gift 1881 med Ingeborg Westenholtz.
Ingeborg Dinesen (døpt Ingeborg Westenholz) (1856–1939), satt i Hørsholm sogneråd 1909-1917, datter av M.L. og R. Westenholz, gift 1881 med W. Dinesen, mor til bl.a. Karen Blixen og Thomas Dinesen.
Marius Jacob Neergaard Dinesen (1835–1915), jegermester og godseier.
Agnes Knuth (døpt Agnes Alvilde Christiane Dinesen), eier av Katholm fra 1916, gården gikk deretter over til familien Collet.
Wilhelm Dinesen (1865–1932), hoffjegermester og godseier.
Wentzel Laurentzius Dinesen (1843–1916), hoffjegermester, kammerherre og eier av Katholm 1876-1916, eldste sønm av A.W. Dinesen og onkel til Karen Blixen.
Tore Dinesen (f. 1933), major og formann for Rungstedlundfondets styre fra 1968, eldste sønn av T.F. Dinesen.


== Kjente Westenholz'er i Dinesen-slekten ==
Regnar Westenholz (1815–1866), godseier, etatsråd, minister og medgrunnlegger av Hedeselskabet i 1866, gift med M.L. Westenholz, far til I. Dinesen, morfar til Karen Blixen.
Mary Lucinde Westenholz (døpt M.L. Hansen) (1834–1915), gift med R. Westenholz, mor til I. Dinesen, mormor til Karen Blixen.
Mary Bess Westenholz (1857–1947), forfatterinne, datter av M.L. og R. Westenholz, søster til Aage Westenholz og tante til Karen Blixen.
Aage Westenholz (1859–1935), ingeniør og medeier av Karen Coffee Company Ltd., bror til I. Dinesen, farfar til A.R. Westenholz og onkel til Karen Blixen.
Anders Regnar Westenholz (f. 1936) psykolog (cand.psych.) og forfatter, sønnesønn av A.R. Westenholz, som var bror til I. Dinesen og onkel til Karen Blixen.


== Karen Blixen og hennes søsken ==
Anders Runsti Dinesen (1894–1976), sekondløytnant og eier av Lerbæk 1925-1956, medlem av Rungstedlundfondets styre fra 1958.
Ellen Dahl (døpt Ellen Alvilde Dinesen) (1886–1959), forfatterinne, gift 1916 med godseier Knud Dahl Sandbjerg.
Inger de Neergaard (døpt Inger Benedicte Dinesen) (1883–1923), konsertsangerinne, gift 1916 med godseier Viggo de Neergaard.
Karen von Blixen-Finecke (døpt Karen Christentze Dinesen) (1885–1962), forfatterinne, gift 1914 med Bror von Blixen-Finecke.
Thomas Fasti Dinesen (1892–1979), sivilingeniør (cand.polyt.), kaptein, forfatter, offiser og godseier, gift 1926 med Jonna Dinesen (døpt Jonna Lindhardt).


== Noter ==


== Eksterne lenker ==
Regnar Westenholz - Biografi og foto fra 1864-Museet.
Wilhelm Dinesen - Biografi og foto fra 1864-Museet.
Lukas Müller

Se også Lukas Müller (roer)Lukas Müller (født 14. mars 1992 i Villach) er en østerriksk tidligere skihopper som representerte SV Villach.
Han debuterte internasjonalt i et juniorrenn i Toblach i 2007. Han har 5 seire i kontinentalcupen, alle i 2009. I verdenscupen debuterte han med 44.-plass i Lahtis 8. mars 2009. Hans beste plassering i verdenscupen er 8.-plass i Oberstdorf 29. desember 2009. Sammenlagt ble han nummer 76 i verdenscupen sesongen 2008-09.
Müller har deltatt i junior-VM i 2009 og 2010. I Štrbské Pleso i 2009 ble han verdensmester både individuelt og med Østerrike i lagkonkurransen.
Han falt stygt under et prøvehopp før skiflygnings VM i Kulm 13. januar 2016 og ble lam og måtte derfor slutte som skihopper.


== Referanser ==


== Eksterne lenker ==
(en) Lukas Müller – FIS (skihopping) 
Hjemmeside
Down II: A Bustle in Your Hedgerow

Down II: A Bustle in Your Hedgerow (forkortet til Down II) er det andre albumet av Down, utgitt 26. mars 2002.
Dette var bandets første album på syv år, siden utgivelsen av NOLA. Dette er den lengste pausen mellom to studioalbum bandet har hatt til dags dato. Da Down var en supergruppe tok bandet en pause i 1996 så medlemmene kunne fokusere på hovedbandene sine (Eyehategod, Corrosion of Conformity, Crowbar og Pantera). Down møttes igjen i 1999, da Rex Brown erstattet tidligere bassist, Todd Strange. Bandet begynte å øve i Phil Anselmos låve, sør i Louisiana, hvor de både bodde og spilte inn albumet i løpet av 28 dager, uten at noen fikk forlate huset, for å gi albumet en «blues»-lignende følelse.
Albumets tittel er hentet fra en linje i sangteksten fra «Stairway to Heaven» av Led Zeppelin. Sangen «Ghosts Along the Mississippi» har hentet tittelen fra en bok av fotografen Clarence John Laughlin, hvis bilder også ble brukt i stor grad i heftet fra albumet NOLA.


== Sporliste ==
«Lysergik Funeral Procession» (Anselmo, Keenan, Bower, Windstein) – 3:10
«There's Something on My Side» (Anselmo, Keenan, Windstein) – 5:21
«The Man That Follows Hell» (Anselmo, Keenan) – 4:33
«Stained Glass Cross» (Anselmo/Keenan, Bower) – 3:36
«Ghosts Along the Mississippi» (Anselmo, Keenan, Windstein, Bower, Brown) – 5:06
«Learn From This Mistake» (Anselmo, Keenan, Brown) – 7:14
«Beautifully Depressed» (Anselmo, Keenan, Windstein, Bower) – 4:52
«Where I'm Going» (Anselmo, Keenan) – 3:10
«Doob Interlude» (Bower) – 1:50
«New Orleans is a Dying Whore» (Anselmo, Windstein, Keenan, Bower) – 4:15
«The Seed» (Anselmo, Keenan, Bower) – 4:21
«Lies, I Don't Know What They Say But...» (Anselmo, Keenan, Brown) – 6:21
«Flambeaux's Jamming with St. Aug» (Bower) – 0:59
«Dog Tired» (Anselmo, Keenan, Bower) – 3:21
«Landing on the Mountains of Meggido» (Anselmo) – 7:49


== Personell ==


=== Band ===
Phil Anselmo – vokalist; gitar på «Landing on the Mountains of Meggido»
Pepper Keenan – guitar
Kirk Windstein – gitar
Rex Brown – bass
Jimmy Bower – trommer


=== Andre musikere ===
Stephanie Opal Weinstein – Kompvokalist på «Landing on the Mountains of Meggido»


== Priser ==


== Listeplasseringer ==
Album – Billboard (Nord-Amerika)


== Referanser ==


== Eksterne lenker ==
(en) Down II: A Bustle in Your Hedgerow på Discogs 
(en) Down II: A Bustle in Your Hedgerow på MusicBrainz
Martin Fenin

Martin Fenin (født 16. april 1987) er en tsjekkisk fotballspiller som spiller høyreving/spiss som per mai 2016 spiller for den tyske klubben Chemnitzer FC.


== Referanser ==


== Eksterne lenker ==
(en) Martin Fenin – kategori av bilder, video eller lyd på Commons 
(de) Martin Fenin – Munzinger Sportsarchiv 
(en) Martin Fenin – FIFA 
(en) Martin Fenin – UEFA 
(en) Martin Fenin – Transfermarkt 
(en) Martin Fenin – national-football-teams.com 
(en) Martin Fenin – WorldFootball.net 
(en) Martin Fenin – FootballDatabase.eu 
(en) Martin Fenin – Soccerway 
(en) Martin Fenin – EU-Football.info 
(en) Martin Fenin – PlaymakerStats.com 

(cs) Martin Fenin på FAČRs offisielle hjemmeside
Blidensol

Blidensol var en herskapseiendom på strandsida i Stavanger. Eiendommen dekket området mellom Øvre Strandgate og Løkkeveien i øst og vest, og fra Andasmauet til Rosenberggata i sør og nord.

Blidensol var fram til 1607 en del av Eiganes, som ble gitt av kong Kristian IV til Stavanger by. Byen har så leid ut tomter på Eiganes i første omgang opp til Løkkeveien, mot en årlig avgift til byens kasse. Avgiften ble kalt grunnleie, og var en slags festeavgift.
Blidensol er første gang omtalt i Ulrik Fredrik Aagaards kart over Stavanger fra 1726. Den neste skriftlige kilden er fra 1737.Den første kjente eieren er Laurits Andersen Smith (født 1680 og død i 1758) i 1741. Kilden tyder på at han har kjøpt opp flere mindre tomter og slått dem sammen til en stor eiendom. I 1777 eide sønnen Anders Lauritsen Smith eiendommen, men han bodde selv på torget. I 1787 skjøtet Lorens Ankermann Smith Blidensol til søsteren Johanna Margrete Smith, som hadde eiendommen til 1822. Michael Smith solgte eiendommen ut av Smith-familiens eie i 1825 – til Mikael Svendsen og Ole Seglem. Siden er det mange andre eid huset, og eiendommen er blitt delt opp i mange mindre tomter.


== Villa Blidensol ==
Bygningen Villa Blidensol kan føres tilbake til branntakstprotokollen i 1777, men er ikke omtalt i en tilsvarende branntakstprotokoll fra 1767. Noen mener at deler av huset er vesentlig eldre, men vi vet ikke om bygningsdelene har blitt flyttet hit eller bygd der opprinnelig.
Villaen er hvitmalt med vinduer i empire-stil, det vil si trolig fra perioden 1805-1820. Mye av interiøret er uendret siden vinduene ble skiftet. Byantikvaren har fredet villaen. Før den ble fredet, var det lenge snakk om å rive villaen.Gata Blidensolstredet har navnet fra eiendommen.


== Referanser ==
Hans Eyvind Næss: Miljøbevaring i Stavanger, Dreyer forlag, 1975, side 168-169
Arne Kvitrud: Huseiere i Stavanger 1701-1807 – http://www.kvitrud.no/Huseiere.htm. Utgave 2009.
Reidar Frafjord: Blidensol – http://www.byhistoriskforening.org/nor/byhistorisk_skilting/20_blidensol. Utgave 2007.


== Noter ==
Special Force

Special Force er et førstepersonsskytespill, utgitt av den libanesiske organisation Hizbollah, programmert ved hjelp av Genesis3D-prosessoren. Spillet har vært mye omtalt, da det sees på som en del av en ny mediekrig.


== Referanser ==
Dansk Forfatterforenings H.C. Andersen Legat

Dansk Forfatterforenings H.C. Andersen Legat er et legat som blir delt ut av Dansk Forfatterforening til minne om og påskjønnelse av forfatteren H.C. Andersen. Det blir som regel utdelt rundt H.C. Andersens fødselsdag den 2. april. Det er Kulturministeriet som har stilt legatets beløp til rådighet for Dansk Forfatterforening. Legatet ble opprettet i 1955 i anledning av 150-årsjubileet for H.C. Andersens fødsel i 1805.
Den første som fikk legatet var Karen Blixen.


== Liste over mottakere ==


== Referanser ==


== Eksterne lenker ==
Liste over mottakere
Levermyr Stadion

J.J. Ugland Stadion – Levermyr er et fotball- og friidrettsbaneanlegg i Grimstad, innviet i 1983 under navnet «Levermyr Stadion» Dog hadde banen blitt brukt til fotball i mange år før 1983.
Stadion er hjemmearena for Fotballklubben Jerv og Amazon Grimstad Fotballklubb. Tilskuerrekorden er på ca. 8 000 tilskuere, og stammer fra en B-landskamp i fotball mellom Norge og Finland i 1963. Rekorden for Jerv er på ca. 7 000 tilskuere i en cupkamp mot Viking i 1976. Amazon Grimstads rekord er på ca. 5 000 i en oppvisningskamp mot BUL Oslo. I nyere tid er tilskuerrekorden noe over 3 000 fra en cupkamp mellom Jerv og Start i 2010.


== Tribuneproblemer og navnskifte ==
Levermyr Stadion fikk problemer etter at stadion ble anslått som i for dårlig stand av Norges Friidrettsforbund i 2005, og stadionet fikk lisensen sin trukket tilbake. Den 28. november 2007 ble det bestemt at Levermyr Stadion skulle utbygges for å passe til Norges Fotballforbunds krav. Skipsreder Johan Jørgen Ugland lånte kommunen tyve millioner kroner for å oppruste tribuneanlegget slik at det skulle holde kravene fra Norges Fotballforbund. Utbyggingen begynte i 2009, og Ugland sa seg villig til å dekke inntil syv millioner av beløpet over tyve millioner. Den 3. mai 2010, omtrent en måned etter Uglands død, vedtok kommunestyret i Grimstad å omdøpe Levermyr stadion til «J.J. Ugland Stadion – Levermyr», rett før nyåpningen av stadionet samme måned.


== Referanser ==


== Eksterne lenker ==
(en) J.J. Ugland Stadion Levermyr hos Nordic Stadiums
Dale skule

Dale skule kan vise til flere skoler i Norge:

Dale skule (Luster)
Dale skule (Vaksdal)
Dale skule (Volda)
Dale ungdomsskole i Vaksdal
Dale barneskole i Kristiansund


== Se også ==
Dal skole
Dalen skole
Rolf Svinndal

Rolf Carl Svinndal (født 4. desember 1905, død 5. juni 2000) var en norsk forretningsmann i tekstil-bransjen, direktør for likvidasjonsstyret under andre verdenskrig og sportsseiler.
Svinndal var gjennom sin seiler-hobby venn av kong Olav V.Som direktør i Likvidasjonsstyret for inndratte jødiske formuer mottok Svinndal årslønn på 15 000 kroner. Styremedlemmer fikk utbetalt 18 000 kroner i året, på en tid da en lektors årslønn lå rundt 4 000 kroner.
Rolf Svinndals far, Ludvig Svinndal, overtok Dressmagasinet, som hadde tilhørt de jødiske familiene Steinman og Plavnik.
Ludvig Svinndal ble etter krigen dømt til fem års tvangsarbeid, inndragning av 15 000 kr og 45 000 i erstatning.


== Referanser ==
Naturbakke

Naturbakke er innen skihopping en betegnelse på hoppbakker der både tilløpet (ovarennet), unnarennet og sletta i størst mulig grad følger den naturlige terrengformen. Verdens største naturbakke er skiflygingsbakken Kulm i Tauplitz i Østerrike. Andre store naturbakker er Gross-Titlis-bakken i Engelberg i Sveits, Paul Außerleitner-bakken i Bischofshofen i Østerrike og Hochfirstbakken i Titisee-Neustadt i Tyskland.
Jeffrey kullkraftverk

Jeffrey kullkraftverk er et kullkraftverk i Pottawatomie County i delstaten Kansas i det sentrale USA. Det har en installert produksjonskapasitet på 2160 MW, fordelt på 3 like store blokker / turbiner. Dette er delstatens største termiske kraftverk målt etter installert produksjonseffekt. 
Anlegget ble bygget ut i årene 1978–1983. Brenselkilden er sub-bitumenøst kull. Totalt CO2-utslipp i 2006 var på 16,24 mill tonn.


== Eksterne lenker ==
IndustCards – «Coal-Fired Plants in Kansas».
Kansas and Coal, inkludert utslippstall - Source Watch.
La Cygne kullkraftverk

La Cygne kullkraftverk er et kullkraftverk i Linn County, delstaten Kansas i det sentrale USA. Det har en installert produksjonskapasitet på 1575 MW, fordelt på 2 blokker / turbiner. Dette er delstatens nest største termiske kraftverk målt etter installert produksjonseffekt. 
Anlegget ble bygget ut i årene 1973–1977. Brenselkilden er sub-bitumenøst kull. Utslippet av CO2 i 2006 var 10,275 mill. tonn.


== Referanser ==


== Eksterne lenker ==
Kansas and Coal, inkludert utslippstall - Source Watch.
IndustCards – «Coal-Fired Plants in Kansas».
Ludvig Svinndal

Ludvig Svinndal (født 12. mars 1884 i Stange, død 20. juni 1950) var en norsk kjøpmann i tekstil-bransjen og profitør under andre verdenskrig.
Svinndal arbeidet i forskjellige klesforretninger i Oslo, deriblant Adelsten Jensen (1899–1902), Harald S. Holm (1902–1909) og Anton Ørbeck (1909–1913). I 1913 etablerte han Svinndal A/S i Storgata 26 i Oslo, som spesialiserte seg på tøy for ski, fjellturer og seilas.Svinndals sønn Rolf Svinndal var direktør for Likvidasjonsstyret for inndratte jødiske formuer. I 1943 overtok Ludvig Svinndal bestyring av Dressmagasinet, som hadde tilhørt de jødiske familiene Steinman og Plavnik. Svinndal brukte Dressmagasinets lokaler som utsalgssted for varene fra 29 andre klesbutikker som var beslaglagt fra Oslo-jøder.
Familien Svinndals egen konfeksjonsforretning, Svinndal A/S, kjøpte, i likhet med en rekke andre forretninger, opp beslaglagte varer til nedsatt pris. Dressmagasinets realisasjonssalg av varer fra eksproprierte, jødisk-eide forretninger innbrakte ca. 264 000 kroner. Bare 44 000 av disse kronene ble tilbakebetalt etter krigen.
Ludvig Svinndal var fra 1942 direktør for et frontkjemperhjem på Ris i Oslo.
Han ble etter krigen dømt til fire års straffearbeid, inndraging av 18 000 kroner samt 800 000 i erstatning.


== Referanser ==
Henrik Pontoppidans Mindefonds Legat

Henrik Pontoppidans Mindefonds Legat er en dansk litteraturpris som deles ut omtrent årlig «til en dansk forfatter, der har ydet en betydende indsats i dansk litteratur, hvis kår ikke står i forhold til hans betydning.»
Prisen ble stiftet av Dansk Forfatterforening i anledning Henrik Pontoppidans 80-årsdag i 1937 og delt ut første gang året etter.
Prisbeløpet er på mellom kr. 5 000 og 20 000.


== Mottakere av prisen ==


== Kilder ==
Dansk Forfatterforening – liste over mottakere av prisen
Lawrence kullkraftverk

Lawrence kullkraftverk er et kullkraftverk i Douglas County, delstaten Kansas i det sentrale USA. Det har en installert produksjonskapasitet på 600 MW, fordelt på 3 blokker / turbiner. Dette er delstatens tredje største termiske kraftverk målt etter installert produksjonseffekt.
Anlegget ble bygget ut i årene 1954–1971. Brenselkilden er sub-bitumenøst kull.


== Referanser ==


== Eksterne lenker ==
IndustCards – «Coal-Fired Plants in Kansas».
Holcomb kullkraftverk

Holcomb kullkraftverk er et kullkraftverk i Finney County, delstaten Kansas i det sentrale USA. Det har en installert produksjonskapasitet på 365 MW, fordelt på 1 blokk / turbin. Dette er delstatens fjerde største termiske kraftverk målt etter installert produksjonseffekt.
Anlegget ble bygget ut med ferdigstillelse i 1983. Brenselkilden er sub-bitumenøst kull.


== Referanser ==


== Eksterne lenker ==
IndustCards – «Coal-Fired Plants in Kansas».
Nearman Creek kraftverk

Nearman Creek kraftverk er et kullkraftverk ved Missouri River i Kansas City i delstaten Kansas i det sentrale USA. Det har en installert produksjonskapasitet på 3461 MW, fordelt på 3 blokker/turbiner, hvorav 80MW fra en gassturbin. Dette er delstatens femte største termiske kraftverk målt etter installert produksjonseffekt.
Anlegget ble bygget ut i årene 1973–1981, men et tidligere verk stod her allerede fra 1912. Brenselkilden er sub-bitumenøst kull og naturgass.


== Referanser ==


== Eksterne lenker ==
IndustCards – «Coal-Fired Plants in Kansas».
Murray Gill kraftverk

Murray Gill kraftverk er et gasskraftverk med noe oljefyring i delstaten Kansas i det sentrale USA. Det har en installert produksjonskapasitet på 349 MW, fordelt på 4 blokker / turbiner. Dette er delstatens sjette største termiske kraftverk målt etter installert produksjonseffekt. 
Anlegget ble bygget ut i årene 1952–1959. Brenselkilden er naturgass, men én turbin fyres også med råolje.


== Eksterne lenker ==
IndustCards – «Gas- and Oil-Fired Plants in Kansas & Nebraska».
Albertinibukta

Albertinibukta er en bukt på Nordaustlandet, Svalbard. Bukta ligger på øyas nordkyst, øst for Finn Malmgrenfjorden på Orvin Land.
Bukta har sitt navn etter den italienske ingeniøren Gianni Albertini, som var med på redningsaksjonen etter forlistet av Luftskipet «Italia» nord for Nordaustlandet i 1928 med selfangstskuta «Heimen».


== Eksterne lenker ==
Albertinibukta Stadnamn i norske polarområde, Norsk polarinstitutt
Paradise kullkraftverk

Paradise kullkraftverk er et kullkraftverk ved Green River i Muhlenberg County, vestlige del av delstaten Kentucky i det sentrale USA. Det har en installert produksjonskapasitet på 1575 MW, fordelt på 3 blokker / turbiner. Dette er delstatens største termiske kraftverk målt etter installert produksjonseffekt. Operatør er Tennessee Valley Authority.
Anlegget ble bygget ut i årene 1933–1970. Brenselkilden er kull. Utslippet av CO2 i 2006 var 15,4976 tonn.


== Eksterne lenker ==
Kentucky and Coal, inkludert utslippstall - Source Watch.
IndustCards – «Coal-Fired Plants in Kentucky».
Ghent kullkraftverk

Ghent kullkraftverk er et kullkraftverk i Carroll County, delstaten Kentucky i det sentrale USA. Det har en installert produksjonskapasitet på 2 224 MW, fordelt på 4 like store blokker / turbiner. Dette er delstatens nest største termiske kraftverk målt etter installert produksjonseffekt. Operatør er Kentucky Utilities Co, som eies a E.ON. Antall ansatte er 230.
Anlegget ble bygget ut i årene 1974–1984. Brenselkilden er bitumenøst kull. Det ble slupept ut 12,93332 mill. tonn CO2 i 2006.


== Referanser ==


== Eksterne lenker ==
Kentucky and Coal, inkludert utslippstall - Source Watch.
IndustCards – «Coal-Fired Plants in Kentucky».
Shawnee kullkraftverk

Shawnee kullkraftverk er et kullkraftverk i McCracken County, delstaten Kentucky i det sentrale USA. Det har en installert produksjonskapasitet på 1750 MW, fordelt på 10 like store blokker/turbiner. Dette er delstatens tredje største termiske kraftverk målt etter installert produksjonseffekt. Operatør er Tennessee Valley Authority.
Anlegget ble bygget ut i årene 1953–1956. Brenselkilden er kull. Utslipp av CO2 i 2006 var 10,5273 mill. tonn.


== Referanser ==


== Eksterne lenker ==
Kentucky and Coal, inkludert utslippstall - Source Watch.
IndustCards – «Coal-Fired Plants in Kentucky».
Mill Creek kullkraftverk

Mill Creek kullkraftverk er et kullkraftverk i Jefferson County, delstaten Kentucky i det sentrale USA. Det har en installert produksjonskapasitet på 1719 MW, fordelt på 4 omtrent like store blokker / turbiner. Dette er delstatens fjerde største termiske kraftverk målt etter installert produksjonseffekt. Operatør er Louisville Gas & Electric Co, eid av E.ON.
Anlegget ble bygget ut i årene 1972–1982. Brenselkilden er kull, og det brennes om lag 3,7 mill. tonn årlig, og renseanlegget avgir omtrent 500 000 tonn gips årlig til bygningsvareindustrien. Utslippet av CO2 i 2006 var på 10,08954 mill. tonn.
Anlegget må ikke forveksles med Mill Creek kraftverk i Sør-Carolina, eller Mill Creek gasskraftverk i Montana.


== Referanser ==


== Eksterne lenker ==
Kentucky and Coal, inkludert utslippstall - Source Watch.
IndustCards – «Coal-Fired Plants in Kentucky».